Podzemlje (film)
Podzemlje (engleski: Undergound), poznat i kao Bila jednom jedna zemlja jest crnohumorna antiratna drama iz 1995. koju je režirao Emir Kusturica u srpsko-francusko-njemačko-mađarskoj koprodukciji. Sam film traje 3 sata, a kasnije je skovan u 5-satnu redateljsku verziju u obliku mini serije pod naslovom "Bila jednom jedna zemlja". Radnja se odvija oko skupine ljudi koja se skriva i živi u podzemlju od 1940-ih do 1990-ih jer misli da Drugi svjetski rat nikada nije završio zbog varke jednog od njihovih prijatelja (Miki Manojlović). Film je bio jugoslavenski kandidat za Oskara za najbolji strani film 1995. godine, ali nije ušao u najuži izbor Film je bio dosta kontroverzan u vrijeme premijere zbog groteskno-simboličnog pogleda na zadrtost nekih mitova SFR Jugoslavije i njen raspad. Ipak, kritičari u Cannesu su priču interpretirali kao antiratnu alegoriju te film nagradili Zlatnom palmom, čime je Emir Kusturica postao jedan od samo šestorice redatelja koji su ikada osvojili tu nagradu dva puta.